section_heading: Rimska Kartaga
paragraph_text: Kartaga je također postala i jedno od središta ranokršćanstva. Na nekoliko koncila u nizu, održanih u Kartagi, a o kojima se malo zna jer su bili slabo praćeni, prisustvovalo je više od sedamdeset biskupa. Tertulijan (oko 120. – 220.) je prvi značajan Kartažanin kršćanin kojeg nazivaju "ocem latinskog kršćanstva", a uslijedio je i biskup Sveti Ciprijan Kartaški koji je umro mučeničkom smrću 258. godine. Uslijedio je heretički pokret donatizam, nazvan po kartaškom biskupu Donatu Magnusu koji je smatrao da crkva mora biti crkva svetaca a ne griješnika, i zalagao se za ukidanje privatnog vlasništva, ropstva i dugova. Sveti Augustin se dugo borio protiv njih krajem 4. stoljeća. Na trećem koncilu u Kartagi 397. godine potvrđen je biblijski kanon zapadne crkve.